rejauldu/bengali-wikipedia huggingface dataset:
হরিয়ানা ভারতের একটি রাজ্য। হরিয়ানা রাজ্যের ইতিহাস হাজার বছরের-ও বেশি পূর্বের। সিন্ধু সভ্যতার কাল থেকেই অনেক উল্লেখযোগ্য স্থানকে এই রাজ্য সস্নেহে বুকে টেনে নিয়েছে।  দিল্লীতে সুলতানি শাসন এবং মুঘল সাম্রাজ্যেরর আমলে হরিয়ানা দিল্লী সুবাহ্‌ নামেই পরিচিত ছিল। বহু বড় বড় যুদ্ধ এই ভুমিতে সংঘটিত হয়েছে, যেমন তরাইনের যুদ্ধ, পানিপথের যুদ্ধ, কার্ণালের যুদ্ধ।  মুঘল শাসনের পরবর্তীকালে হরিয়ানা মারাঠা সাম্রাজ্যের অধিকারভুক্ত হয়। ১৮০৩ খ্রীস্টাব্দে সুর্জি-আঞ্জানগাঁও চুক্তির ভিত্তিতে ব্রিটিশ অধীনস্থ হয় ও পরবর্তীকালে নর্থ-ওয়েস্টার্ন প্রভিন্সের সঙ্গে সংযুক্ত হয়। ১৮৫৭ সালের মহাবিদ্রোহের পর হরিয়ানাকে যা তখন দিল্লী রাজ্য হিসেবে পরিচিত ছিল শাস্তি স্বরূপ ১৮৫৮ সালের ১৩ই এপ্রিল পাঞ্জাব প্রদেশের সঙ্গে যুক্ত করা হয়।  ব্রিটিশ ঔপনিবেশিক শাসন কালের বাকি সময় অর্থাৎ ১৮৫৮ থেকে ১৯৪৭ পর্যন্ত প্রশাসনিক ভাবে এটি পাঞ্জাব প্রদেশের অংশ হিসেবে থাকে। এটি প্রশাসনিক ভাবে ১৯৬৬ থেকে পৃথক রাজ্য হিসেবে পরিগণিত হয়। চন্ডীগড়কে পাঞ্জাব ও হরিয়ানার সাধারণ রাজধানী করা হয়।   তথ্যসূত্র   বিষয়শ্রেণী:হরিয়ানার ইতিহাস
দিমিত্রি আইওসিফোভিচ আইভানভস্কি (বিকল্প বানান দেমিত্রি বা দিমিত্রি আইইয়ানোভস্কি; ;  ২৮ অক্টোবর ১৮৬৪ – ২০ জুন ১৯২০) ছিলেন একজন রুশ উদ্ভিদবিজ্ঞানী, ভাইরাসের সহ-আবিষ্কারক (১৮৯২) এবং ভাইরাসবিদ্যার অন্যতম প্রতিষ্ঠাতা।   জীবনী  আইভানোভস্কি গডভ উয়েজডের নিজ গ্রামে জন্মগ্রহণ করেন। তিনি ১৮৮৭ সালে আন্দ্রেই ফ্যামিন্টসিনের অধীনে সেন্ট পিটার্সবার্গ বিশ্ববিদ্যালয়ে অধ্যয়ন করেন।  ঐ সময়ে তাকে ইউক্রেন এবং বেসারাবিয়ায় একটি তামাক রোগের তদন্তের জন্য পাঠানো হয়েছিল যা সেই সময়ে সেখানে অবস্থিত বাগানগুলির ব্যাপক ক্ষতি করেছিলো। তিন বছর পরে, তাকে তামাক গাছের অনুরূপ রোগের ঘটনা দেখার জন্য ক্রিমিয়ায় নিয়োগ দেওয়া হয়েছিলো। তিনি আবিষ্কার করেছিলেন যে উভয় রোগের ঘটনাই একটি অত্যন্ত ক্ষুদ্র সংক্রামক এজেন্ট দ্বারা সৃষ্ট হয়েছিল, যা চীনামাটির বাসন চেম্বারল্যান্ড ফিল্টারে প্রবেশ করতে সক্ষম। কিন্তু ব্যাকটেরিয়া কখনও এই ফিল্টার ভেদ করতে পারে না। এই বিষয়ে গবেষণার পর তিনি একটি নিবন্ধ (১৮৯২) Translated into English in Johnson, J., Ed. (1942) Phytopathological classics (St. Paul, Minnesota: American Phytopathological Society) No. 7, pp. 27–-30. এবং একটি গবেষণাপত্র (১৯০২) প্রকাশ করেন। তারপরে তিনি ইম্পেরিয়াল ইউনিভার্সিটি অফ ওয়ারশ এবং রোস্তভ-ন্য-দানুর ডনস্কয় বিশ্ববিদ্যালয়ে কাজ শুরু করেন। সংযোগ=//upload.wikimedia.org/wikipedia/commons/thumb/0/01/The Soviet Union 1964 CPA 3118 stamp (Outstanding Soviet Physicians. Dmitri Ivanovsky (1864-1920), one of the founders of virology).jpg/100px-The Soviet Union 1964 CPA 3118 stamp (Outstanding Soviet Physicians. Dmitri Ivanovsky (1864-1920), one of the founders of virology).jpg|থাম্ব|131x131পিক্সেল| ১৯৬৪ সালের  সোভিয়েত স্ট্যাম্পে আইভানোভস্কি ১৮৯৮ সালে, ডাচ মাইক্রোবায়োলজিস্ট মার্টিনাস বাইয়েরিঙ্ক স্বাধীনভাবে আইভানোভস্কির পরীক্ষা-নিরীক্ষার প্রতিলিপি তৈরি করেন এবং নিশ্চিত হন যে ফিল্টার করা দ্রবণটিতে একটি নতুন ধরনের সংক্রামক এজেন্ট রয়েছে। যার নাম দেন তিনি ভাইরাস। বাইয়েরিঙ্ক অবশ্য পরবর্তীকালে আইভানোভস্কির আবিষ্কারের অগ্রাধিকার কথা স্বীকার করেছিলেন।   মন্তব্য    তথ্যসূত্র    সূত্র       বহিঃসংযোগ      বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯২০-এ মৃত্যু বিষয়শ্রেণী:১৮৬৪-এ জন্ম
অস্ট্রেলিয়ায় প্লাস্টিক ব্যাগে নিষেধাজ্ঞা ২১ শতকের গোড়ার দিকে দেশটির যুক্তরাষ্ট্রীয় সরকারের পরিবর্তে রাজ্য এবং অঞ্চলগুলি দ্বারা প্রয়োগ করা হয়েছিল। নিষেধাজ্ঞার উদ্দেশ্য হলো অস্ট্রেলিয়া ও তার আশেপাশের অঞ্চল এবং বিশ্বব্যাপী পরিবেশে প্লাস্টিক দূষণের পরিমাণ কমাতে সাহায্য করা।  ২০০৩ সালে তাসমানিয়ান শহর কোলস বে-তে প্লাস্টিকের ব্যাগে নিষেধাজ্ঞা দেওয়ার মাধ্যমে প্রথমবারের মতো অস্ট্রেলিয়ায় প্লাস্টিক ব্যাগে নিষেধাজ্ঞা দেওয়া শুরু হয়।  ২০০৮ সালে তৎকালীন পরিবেশ মন্ত্রী পিটার গ্যারেট বছরের শেষ নাগাদ দেশব্যাপী প্লাস্টিক ব্যাগ নিষিদ্ধ করা বিষয়ে রুড সরকারের লক্ষ্য ঘোষণা করেছিলেন। তবে পরে জীবনযাত্রার ব্যয়ের উদ্বেগ এবং রাজ্য ও অঞ্চল সরকারের মধ্যে নীতির বিষয়ে মতবিরোধের কারণে উদ্যোগটি তিনি ত্যাগ করেছিলেন।   এর ফলে রাজ্য এবং অঞ্চলসমূহ তাদের নিজস্ব পন্থা অনুসরণ করা শুরু করে।   ২০০৮ সালের অক্টোবরে দক্ষিণ অস্ট্রেলিয়ায় "জিরো ওয়েস্ট" প্রকল্পের প্রবর্তনের ফলে প্রথম রাজ্যব্যাপী লাইটওয়েট ব্যাগ নিষিদ্ধ করা হয়েছিল। অনুমান করা হয় যে এই পদক্ষেপে বছরে ৪০ কোটি ব্যাগ উৎপাদন কমেছে।   ভিক্টোরিয়া ২০০৯ নভেম্বরে লাইটওয়েট ব্যাগে নিষেধাজ্ঞা কার্যকর করে। তারপর এনএসডাব্লিউ লাইটওয়েট ব্যাগে নিষেধাজ্ঞা দেয় যা ১ জুন ২০২২ থেকে কার্যকর হয়।  ২০১৮ সাল থেকে দেশটির দুটি বৃহত্তম সুপারমার্কেট কোলস এবং উলওর্থস স্বেচ্ছায় তাদের দোকান থেকে বিনামূল্যের লাইটওয়েট প্লাস্টিকের ব্যাগ সরিয়ে ফেলে এবং তার পরিবর্তে পুনঃব্যবহারযোগ্য মোটা প্লাস্টিকের ব্যাগের জন্য টাকা নেওয়া শুরু করে৷  উভয় মার্কেটেক পুনরায় ব্যবহারযোগ্য ব্যাগ ১৫ সেন্টে বিক্রি হয়।  সুপারমার্কেটদ্বয়ের এই পদক্ষেপের কারণে ২০১৮ সালের ডিসেম্বরের মধ্যে দেশব্যাপী প্লাস্টিকের ব্যাগের ব্যবহার আনুমানিক ৮০% হ্রাস পেয়েছে; ফলে ১৫০ কোটি পরিবেশে ব্যাগ প্রবেশ করেনি।    পটভূমি  অস্ট্রেলিয়ায় ২০০২ সালে ৬০০ কোটি এইচডিপিই ব্যাগ ব্যবহার করা হয়েছিল  এই ব্যবহার ২০০৪ সালে ৫৬০ কোটি  এবং ২০০৭ সালে ৩৯০ কোটিতে হ্রাস পায়। "কিপ অস্ট্রেলিয়া বিউটিফুল"-এর ২০১৫-১৬ জাতীয় বর্জ্য সূচক অনুসারে দেশটির মোট বর্জ্যের ১% আসে প্লাস্টিকের ব্যাগ হতে।   ২০১৬ সালে পরিবেশবাদী বিভিন্ন গোষ্ঠী উদ্বেগ প্রকাশ করেছিল যে লাইটওয়েট প্লাস্টিক ব্যাগে নিষেধাজ্ঞা দেওয়ার দিক থেকে বতসোয়ানা, সোমালিয়া এবং তানজানিয়াসহ অন্যান্য দেশের চেয়ে অস্ট্রেলিয়া পিছিয়ে রয়েছে।  ২০১৬ সালে এটি হিসাব করা হয়েছিল যে অস্ট্রেলীয়রা বছরে ৫০০ কোটি প্লাস্টিক ব্যাগ ব্যবহার করে যার মাঝে অন্তত ১৫ কোটি ব্যাগ বর্জ্যে রূপান্তরিত হয়।    তথ্যসূত্র   বিষয়শ্রেণী:প্লাস্টিক এবং পরিবেশ বিষয়শ্রেণী:অস্ট্রেলিয়ার পরিবেশ আইন বিষয়শ্রেণী:বর্জ্য ন্যূনতমকরণ
বাইফিনাইল (ডাইফিনাইল, ফিনাইলবেনজিন, 1,1′ - বাইফিনাইল, লেমোনিন বা BP নামেও পরিচিত) হলো একটি জৈব যৌগ যা বর্ণহীন স্ফটিক গঠন করে। বিশেষ করে পুরাতন বিভিন্ন বইয়ে, বাইফিনাইল থেকে একটি হাইড্রোজেন কম সংযুক্ত (যে স্থানে এটি সংযুক্ত হয়েছে) কার্যকরী গ্রুপ বিশিষ্ট যৌগগুলোকে জেনাইল বা ডাইফিনাইল উপসর্গ যোগে লেখা হয়েছে।  এটি একটি নিজস্ব মনোরম গন্ধ আছে। বাইফিনাইল হলো একটি সুগন্ধযুক্ত হাইড্রোকার্বন যার আণবিক সংকেত হলো (C6H5)2। এটি পলিক্লোরিনেটেড বাইফিনাইল (PCBs) উৎপাদনের প্রাথমিক উপাদান হিসাবে এটি ব্যবহৃত হয়, যা একসময় ব্যাপকভাবে অস্তরক তরল এবং তাপ স্থানান্তরের সহোযোগী পদার্থ হিসাবে ব্যবহৃত হত।  বাইফিনাইল অন্যান্য জৈব যৌগ যেমন ইমালসিফায়ার, অপটিক্যাল ব্রাইটনার, কিটনাশক এবং প্লাস্টিক তৈরির জন্য একটি মধ্যবর্তী উপাদান হিসাবে ব্যবহৃত হয়। বাইফিনাইল পানিতে অদ্রবণীয়, কিন্তু সাধারণ জৈব দ্রাবকগুলিতে দ্রবণীয়। বাইফিনাইল অণু দুটি সংযুক্ত ফিনাইল রিং নিয়ে গঠিত।  তথ্যসূত্র  বিষয়শ্রেণী:জৈব যৌগ বিষয়শ্রেণী:অ্যারোমেটিক হাইড্রোকার্বন বিষয়শ্রেণী:বেনজিন ব্যুৎপন্ন বিষয়শ্রেণী:প্রিজারভেটিভ বিষয়শ্রেণী:ফিনাইল যৌগ
তাকুইয়া উচিদা (, ; জন্ম: ২ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব নাগোইয়া গ্রাম্পাসের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন তাকুইয়া উচিদা ১৯৯৮ সালের ২রা জুন তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
জো অ্যান্টনি ওয়ালশ (; ১ এপ্রিল ২০০২; জো ওয়ালশ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব কুইন্স পার্ক রেঞ্জার্সের হয়ে গোলরক্ষক হিসেবে খেলেন।  ইংরেজ ফুটবল ক্লাব জিলিংহামের যুব পর্যায়ের হয়ে খেলার মাধ্যমে ওয়ালশ ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, জিলিংহামের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জিলিংহামের হয়ে দুই মৌসুমে মাত্র এক ম্যাচে অংশগ্রহণ করার পর ২০২০–২১ মৌসুমে তিনি কুইন্স পার্ক রেঞ্জার্সে যোগদান করেছেন।  প্রারম্ভিক জীবন জো অ্যান্টনি ওয়ালশ ২০০২ সালের ১লা এপ্রিল তারিখে ইংল্যান্ডের মেডওয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ          বিষয়শ্রেণী:২০০২-এ জন্ম বিষয়শ্রেণী:ফুটবল গোলরক্ষক বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংরেজ পুরুষ ফুটবলার বিষয়শ্রেণী:জিলিংহাম ফুটবল ক্লাবের খেলোয়াড় বিষয়শ্রেণী:জীবিত ব্যক্তি বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড় বিষয়শ্রেণী:মেডেনহেড ইউনাইটেড ফুটবল ক্লাবের খেলোয়াড় বিষয়শ্রেণী:জাতীয় লিগের (ইংরেজ ফুটবল) খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:অ্যাক্রিংটন স্ট্যানলি ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ইঁদুর "রাটাস" (rattus) গণের একটি দন্তুর স্তন্যপায়ী প্রাণী। কৃষি ভিত্তিক সভ্যতার সাথে ইঁদুরের দীর্ঘ ও নিবিড় সম্পর্ক দেখা যায়।   বর্ণনা  ইঁদুর দৈর্ঘে ৪-৮ ইঞ্চি হয়। খুব দ্রুত চলাচল করে, মাটিতে গর্ত করে থাকে এবং জমির ফসল, ঘরের আসবাব, কাপড় প্রভৃতি কেটে নষ্ট করে। ইঁদুর নগর জীবনের অবিচ্ছেদ্য অংশে পরিণত হয়েছে। পৃথিবীর সকল শহরেই মানুষের বসতির খুব কাছে, এমনকি বাড়ি ও অন্যান্য নির্মাণের ভিতর ইঁদুর বাস করে। এরা অতি দ্রুত বংশবৃদ্ধি করে। এদের শরীর দ্রুত অনেক পরিমাণে খাদ্য গ্রহণ করতে সক্ষম।   প্লেগ রোগ  ইঁদুরের লোমে থাকা পোকার দেহে এক ধরনের ব্যাকটেরিয়া থাকে, সেই ব্যাকটেরিয়ার ফলে প্লেগ নামক রোগ ছড়ায়। অতীতে এই রোগ বহুবার মহামারি হয়ে বিপুল মানুষের মৃত্যু ঘটিয়েছে। আধুনিক যুগে টীকা ও শক্তিশালী অ্যান্টিবায়োটিকের কারণে এই অসুখ বিলুপ্তপ্রায়।   তথ্যসূত্র   বিষয়শ্রেণী:স্তন্যপায়ী প্রাণী
সুরত ভারতীয় রাজ্য গুজরাতের দ্বিতীয় বৃহত্তম নগরী। একসময় এটি বৃহৎ সমুদ্রবন্দর হিসাবে ব্যবহৃত হত। এখন হীরা কাটা এবং পোলিশিংয়ের কেন্দ্রের জন্যে বিখ্যাত। এটি ভারতের অষ্টম বৃহত্তম শহর এবং নবম বৃহত্তম মহানগরী। এটি সুরত জেলার প্রশাসনিক কেন্দ্র। শহরটি রাজ্যের রাজধানী, গান্ধিনগর থেকে ২৮৪ কিলোমিটার (১৭৬ মাইল) দক্ষিণে অবস্থিত; আহমেদাবাদ শহর থেকে ২৬৫ কিলোমিটার (১৬৫ মাইল) দক্ষিণে এবং মুম্বইয়ের ২৮৯ কিলোমিটার (১৮০ মাইল) উত্তরে অবস্থিত। শহরের কেন্দ্রটি আরব সাগরের নিকটবর্তী তাপ্তি নদীর তীরে অবস্থিত।  ইকোনমিক টাইমসের পরিচালিত সমীক্ষা অনুসারে সুরত ২০১২ থেকে ২০৩৫ সাল পর্যন্ত বিশ্বের দ্রুত বর্ধনশীল শহর। শহরটি ২০০১ থেকে ২০০৮ সালের মধ্যে সাত অর্থবছরে বার্ষিক জিডিপি প্রবৃদ্ধির হার ১১.৫% নথিভুক্ত করেছে। ২০১৩ সালে ভারতের সিটি-সিস্টেমস (এএসআইএসএস) এর বার্ষিক সমীক্ষা দ্বারা সুরতকে "সেরা শহর" ভূষিত করা হয়। সুরত ভারতের প্রথম স্মার্ট আইটি শহর হিসাবে নির্বাচিত হয়েছে, যা মাইক্রোসফ্ট সিটিএনেক্সট ইনিশিয়েটিভ দ্বারা আইটি পরিষেবা প্রদানকারী সংস্থা টাটা কনসালটেন্সি সার্ভিসেস এবং উইপ্রোর সাথে জোট বেঁধে গঠিত হয়েছে। শহরটিতে মোট জনসংখ্যার প্রায় ৬৫% বা ২.৯৭ মিলিয়ন ইন্টারনেট ব্যবহারকারী রয়েছে। সুরত ২০১৫ সালে আইবিএম স্মার্ট সিটিস চ্যালেঞ্জ অনুদানের জন্য নির্বাচিত হয়। প্রধানমন্ত্রী নরেন্দ্র মোদীর ফ্ল্যাগশিপ স্মার্ট সিটিস মিশনের অধীনে স্মার্ট সিটি হিসাবে উন্নয়নের জন্য সুরতকে ভারতের ২০টি শহরগুলির মধ্যে একটি হিসাবে বেছে নেওয়া হয়। ২০১৩ সালে, ভারতের নগরোন্নয়ন মন্ত্রক অনুসারে সুরত ভারতের চতুর্থ পরিচ্ছন্ন শহর ছিল।  হীরা কাটা ও পোলিশ করার জন্য বিখ্যাত সুরত ভারতের ডায়মন্ড সিটি হিসাবে পরিচিত।  রাজনীতি সুরত লোকসভা কেন্দ্র থেকে প্রাক্তন প্রধানমন্ত্রী মোরারজি দেসাই মোট ৫বার বিজয়ী হয়েছেন।   অর্থনীতি   সুরত ২০১৬ অর্থবছরে ২.৬০ লক্ষ কোটি টাকার জিডিপি (২০১৬ সালে ৩০০ কোটি মার্কিন ডলার)সহ ভারতের শহরগুলির মধ্যে দশম স্থানে রয়েছে। ২০২০ সালে সুরত নগরীর স্থূল অভ্যন্তরীন উৎপাদন হবে সিটি মেয়র ফাউন্ডেশন, নগরের বিষয়ে আন্তর্জাতিক চিন্তাকেন্দ্র দ্বারা নির্ধারিত প্রায় ৫৭০০ কোটি মার্কিন ডলার।  পরিবহন  ১৮৬০ সালে নির্মিত, সুরত রেলওয়ে স্টেশনটি ভারতীয় রেলের পশ্চিম রেলওয়ে জোনের প্রশাসনিক নিয়ন্ত্রণে আছে। ২০১৬ সালের শুরুর দিকে, ভারতীয় রেলওয়ে ক্যাটারিং এন্ড ট্যুরিজম কর্পোরেশন পরিচ্ছন্নতার উপর ভিত্তি করে ভারতের বৃহৎ স্টেশনগুলির মধ্যে সুরত রেলওয়ে স্টেশনকে সেরা পরিচ্ছন্নতার স্টেশন হিসাবে উল্লেখ করেছে।  সিটিলিংক বা সুরত বিআরটিএস হলো শহরটির একটি দ্রুতগামী গণপরিবহন ব্যবস্থা, যা সুরত পৌর কর্পোরেশনের অতিরিক্ত সিটি ইঞ্জিনিয়ার ভরত শাহের উদ্যোগে। এটি সুরত মিউনিসিপাল কর্পোরেশন দ্বারা পরিচালিত হয় এবং আগস্ট, ২০১৭ সাল পর্যন্ত, গুরুত্বপূর্ণ স্থানগুলি সংযোগকারী ২৪৫টি বাসের একটি নেটওয়ার্ক ছিল।   তথ্যসূত্র   আরও দেখুন  গুজরাটের শহরগুলির তালিকা  বিষয়শ্রেণী:গুজরাতের শহর ও নগর বিষয়শ্রেণী:ভারতের স্মার্ট সিটি বিষয়শ্রেণী:ভারতের জনবহুল উপকূলীয় স্থান বিষয়শ্রেণী:ভারতের বন্দরনগরী বিষয়শ্রেণী:আরব সাগরের বন্দর শহর ও নগর বিষয়শ্রেণী:ভারতের প্রাক্তন রাজধানী শহর বিষয়শ্রেণী:ভারতের মহানগর
ডাংগ জেলা () (দ্যাংস নামেও পরিচিত) ভারতের গুজরাত রাজ্যের একটি জেলা। জেলার প্রশাসনিক সদর দপ্তর আহওয়াতে অবস্থিত। ডাংগ জেলার আয়তন হল ১,৭৬৪ বর্গ কিমি, এবং জনসংখ্যা ২০১১ সালের আদমশুমারি অনুসারে ২,২৮,২৯১ জন ছিল। ২০১১ সালের হিসাবে, এটি গুজরাতের সবচেয়ে কম জনবহুল জেলা (৩৩ টির মধ্যে)। জনসংখ্যার ৯৪% তফসিলি উপজাতির অন্তর্গত।  অর্থনীতি পঞ্চায়েতি রাজ মন্ত্রকটি ২০০৬ সালে ডাংগ জেলাকে দেশের মোট ৬৪০ টি জেলার মধ্যে অর্থনৈতিকভাবে পিছিয়ে পড়া ২৫০ টি জেলার একটি হিসেবে উল্লেখ করেছিল।  এটি গুজরাতের ছয় জেলার মধ্যে একটি, যা অনগ্রসর অঞ্চল অনুদান তহবিল (বিআরজিএফ) থেকে তহবিল লাভ করে।  ডাংগ জেলার অরণ্য  ডাংগ জেলাটিতে একটি বনভূমির একটি অংশ রয়েছে যেখানে পুর্ণ বন্যপ্রাণী অভয়ারণ্য রয়েছে, যা গুজরাতের ডাংগ ও তাপি এবং মহারাষ্ট্রের নন্দবরর জেলার মধ্যে ভাগ করে নিয়েছে,Jhala, Y. V., Qureshi, Q., Sinha, P. R. (Eds.) (2011). Status of tigers, co-predators and prey in India, 2010. National Tiger Conservation Authority, Govt. of India, New Delhi, and Wildlife Institute of India, Dehradun. TR 2011/003 pp-302 এবং নবসারী জেলার বানস জাতীয় উদ্যান, যা ভাগ করে নিয়েছে ।ভলসাদ জেলার বনভূমির একটি ধারাবাহিক পথ।  এই অঞ্চলের চিরহরিৎ বন জংলী-স্পটড বিড়ালের সীমার মধ্যে রয়েছে।   রত্নমহল বন্যপ্রাণী অভয়ারণ্যের মতো পাখির জনসংখ্যার বিলুপ্তি ঘটেছে।  এছাড়াও, যদিও গুজরাতে বাংলার বাঘ বিলুপ্ত হয়ে গেছে, দক্ষিণ-পূর্ব গুজরাত যেখানে মহারাষ্ট্রে এবং মধ্যপ্রদেশের সাথে মিলিত হয় সেহেতু তবুও বাঘ রয়েছে,  এই বনটিকে বাঘের একটি সম্ভাব্য আবাসস্থল বানিয়েছে।   তথ্যসূত্র  বহিঃসংযোগ  প্রাতিষ্ঠানিক ওয়েবসাইট  ডাংগ জেলা পঞ্চায়েত-প্রাতিষ্ঠানিক ওয়েব  ডাংগে কি বাঘ আছে?  বিষয়শ্রেণী:গুজরাতের জেলা বিষয়শ্রেণী:ডাংগ জেলা
সাহিল বাকু মেট্রো ব্যবস্থার একট স্টেশন। এটি ১৯৬৭ সালের ৬ নভেম্বর উদ্বোধন করা হয়েছিল।   অবস্থান  এটি একটি ভূগর্ভস্থ স্টেশন, সাহিল স্টেশনটি বাকু মেট্রোর ২য় লাইনে, ইচেরিশেহের টার্মিনাস ও ২৮ মে স্টেশনের মাঝে অবস্থিত।   ইতিহাস  স্টেশনটি ৬ নভেম্বর, ১৯৬৭ তারিখে চালু করা হয়।  "বাকু সোভিয়েত-নারিমানভ" হলো রাস্তার আবাসনের ক্ষেত্রে খোলা প্রথম ৫টি স্টেশনের মধ্যে একটি। উদ্বোধনের সময় এর নামকরণ করা হয় "২৬ বাকু কমিশনার"। স্টেশনের তোরণগুলি ধাতু এবং স্বচ্ছ কাঁচের মিশ্রণে তৈরি মোজাইক দিয়ে আবৃত ছিল।  এটিই প্রথম স্টেশন যেখানে কোনও শপিং সেন্টার নির্মাণ করা হয়। ১৯৯২ সালের ৯ এপ্রিল এর নাম পরিবর্তন করে "সাহিল" করা হয়। ঢালু পথের ছাদ ২০০৩ সালে পুনর্নির্মাণ করা হয়। আদিল নাসিবের কথায় রশিদ নাসিবোগলুর রচিত "লিমান" গানের একটি অংশ স্টেশনে প্রবেশকারী ট্রেনগুলিতে বাজানো হয়।  "সাহিল" মেট্রো স্টেশনটি ২০ আগস্ট, ২০১৭ তারিখে, আজারবাইজান প্রজাতন্ত্রের তৎকালীন রাষ্ট্রপতির নির্দেশে, পুনর্গঠন, বড় মেরামত এবং আধুনিক যন্ত্রপাতি দিয়ে স্টেশনটি সজ্জিত হয়।মেরামত ও পুনর্গঠনের কাজ শেষে ৭ জুন, ২০১৮ তারিখে রাষ্ট্রপতি ইলহাম আলিয়েভের উপস্থিতিতে স্টেশনটির পুনরায় উদ্বোধন করা হয়।   আরও দেখুন  বাকু মেট্রো স্টেশনসমূহের তালিকা   তথ্যসূত্র    বহিঃসংযোগ   metro.gov.az *   বিষয়শ্রেণী:বাকু মেট্রো স্টেশন বিষয়শ্রেণী:১৯৬৭-এ চালু হওয়া রেলওয়ে স্টেশন বিষয়শ্রেণী:১৯৬৭-এ আজারবাইজানে স্থাপিত বিষয়শ্রেণী:১৯৬৭-এ চালু রেলওয়ে স্টেশন
ব্যবহার  এই টেমপ্লেটটি মাসের পঞ্জিকা বাত্সরিক বা মাসিক ভিত্তিতে প্রদর্শন করে (১৯৭০ থেকে ২০৩৭ পর্যন্ত)।    প্যারামিটার month একটি একক মাস দেখতে হবে অবশ্যই প্যারামিটার month সংজ্ঞায়িত করতে হবে। প্যারামিটার মাসের নাম কিংবা সংখ্যা হতে পারে, বর্তমান মাস দেখতে হবে month=বর্তমান ব্যবহার করুন। (next এবং last গ্রহণযোগ্য)।  year year প্যারামিটার মাসের পঞ্জিকায় বছর নির্ধারন করে, কোন বছর দেয়া না হলে পূর্বনির্ধারিত মান হিসাবে বর্তমান বছর দেখাবে।  format সপ্তাহের শুরুর বার সোমবার দেখতে হবে format=সোমপ্রথমে ব্যবহার করুন অথবা, আইএসও সপ্তাহের সংখ্যাসহ দেখতে, format=আইএসও ব্যবহার করুন।  show_year To display the year use show_year=on. To show the year after the month use show_year=with month.  txt_pref_m This adds a prefix to the month name.  txt_suff_m This adds a suffix to the month name.  float To float the মাসের পঞ্জিকা left or right use float=left or float=right।  lk দিন, মাস এবং বছরে সংযোগ দিতে lk=চালু ব্যবহার করুন। দিন এবং মাসে সংযোগ দিতে lk=dm ব্যবহার করুন। মাস এবং বছরে সংযোগ দিতে lk=my ব্যবহার করুন। দিন এবং বছরে সংযোগ দিতে lk=dy ব্যবহার করুন। শুধুমাত্র দিনে সংযোগ দিতে lk=d ব্যবহার করুন। শুধুমাত্র মাসে সংযোগ দিতে lk=m ব্যবহার করুন। শুধুমাত্র বছরে সংযোগ দিতে lk=y ব্যবহার করুন।  prevnext পূর্ববর্তী এবং পরবর্তী মাসে সংযোগ দিতে prevnext=চালু ব্যবহার করুন।  title_colour শিরোনাম দণ্ডের মাসের নাম ও নিচের দণ্ডের পটভূমির রঙ পরিবর্তন করতে এটি ব্যবহার করুন (উদা. title_colour=#2e8b57)।  week_colour সপ্তাহের দিনের তালিকা দণ্ডের রঙ পরিবর্তন করতে এটি ব্যবহার করুন (উদা. week_colour=#2e8b57)।  colour এটি উপরের দুটি ক্ষেত্রে একসাথে রং প্রদান করে।  EndNote এটি নিচের দণ্ডে অতিরিক্ত লেখা যোগ করে।  উদাহরণ  {{মাসের পঞ্জিকা|lk=চালু|show_year=চালু|float=right|month=বর্তমান}} পাশের মাসের পঞ্জিকা প্রদান করে এবং {{মাসের পঞ্জিকা}} নিচের মাসের পঞ্জিকা করে।   আরও দেখুন   টেমপ্লেট:পঞ্জিকা
দ্য বস বেবি () ২০১৭ সালের একটি মার্কিন কম্পিউটার-অ্যানিমেটেড হাস্যরসাত্নক চলচ্চিত্র। চলচ্চিত্রটি নির্মাণ করেছে ড্রিম ওয়ার্কস অ্যানিমেশন এবং বিতরণ করেছে বিংশ শতাব্দী ফক্স। মার্লা ফ্রেজি-র একই নামের ২০১০ সালের বইয়ের উপর ভিত্তি করে ছবিটি মাইকেল ম্যাককুলার্সের চিত্রনাট্য থেকে টম ম্যাকগ্রা পরিচালিত এবং মাইল বকশি, স্টিভ বুসেমি, শিরোনামের চরিত্র হিসাবে অ্যালেক বাল্ডউইনের কণ্ঠ, জিমি কিমেল, লিসা কুড্রো এবং টোবি মাগুয়ের।   কণ্ঠ    আলেক বল্ডউইন - বস বেবি  মাইলস বকশি - টিম  স্টিভ বুসেমি - ফ্রান্সিস ই ফ্রান্সিস  জিমি কিমেল - বাবা  লিসা কুদরো - মা  ভিভিঅন্ন ইয়ে - স্ট্যাসি  ডেভিড সোরেন - জিম্বো  এরিক বেল জুনিয়র - তিনটি  কনরাড ভার্নন - ইউজিন ফ্রান্সিস   তথ্যসূত্র    বহিঃসংযোগ              বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের হাস্যরসাত্মক চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:২০১৭-এর পটভূমিতে চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:ত্রিমাত্রিক অ্যানিমেটেড চলচ্চিত্র বিষয়শ্রেণী:মার্কিন রোমাঞ্চকর হাস্যরসাত্মক চলচ্চিত্র বিষয়শ্রেণী:২০১৭-এর ত্রিমাত্রিক চলচ্চিত্র
শেখ সারহান নাসের তন্ময় (যিনি শেখ তন্ময় নামে অধিক পরিচিত) একজন বাংলাদেশি রাজনীতিবিদ ও বাগেরহাট-২ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রারম্ভিক জীবন শেখ তন্ময় ১৯৮৭ সালের ২৯ জুন জন্মগ্রহণ করেন। তার পিতার নাম শেখ হেলাল উদ্দীন ও মাতার নাম শেখ রুপা চৌধুরী। তিনি তৃতীয় শ্রেণী পর্যন্ত ঢাকায় অধ্যয়নের পর ভারতে একটি আবাসিক বিদ্যালয়ে গমন করেন। তবে পরবর্তীতে পুনরায় ঢাকাতে ও লেভেল এবং এ লেভেল সম্পন্ন করেন। ২০০৭ সালে পুনরায় ভারত গমন করেন ও ২০১২ সালে দেশে ফিরে আসেন। পরবর্তীতে লন্ডন থেকে সাংবাদিকতায় স্নাতক ডিগ্রী অর্জন করেন। সিঙ্গাপুরে একটি কোম্পানিতে চাকুরীর মাধ্যমে তন্ময় প্রথম কর্মজীবন শুরু করেন।  রাজনৈতিক জীবন শেখ তন্ময় রাজনৈতিক পরিবারে বেড়ে উঠলেও রাজনীতিতে সক্রিয় ছিলেন না। ২০০১ সালে তিনি আওয়ামী লীগের নির্বাচন পরিচালনা কমিটির সাথে যুক্ত ছিলেন। ২০১৭ সালে আওয়ামী লীগের বাগেরহাট পৌর শাখার সদস্যপদ লাভের মধ্য দিয়ে আনুষ্ঠানিকভাবে রাজনীতিতে প্রবেশ করেন। ২০১৮ সালে একাদশ ও ২০২৪ সালের দ্বাদশ জাতীয় সংসদ নির্বাচনে বাগেরহাট-২ আসন থেকে তিনি বাংলাদেশ আওয়ামী লীগের মনোনয়ন পেয়ে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।  ব্যক্তিগত ও পারিবারিক জীবন শেখ তন্ময় ব্যক্তিগত জীবনে শেখ ইফরারের সাথে ২০১৫ সালে বিবাহ বন্ধনে আবদ্ধ হন। ইফরার শিক্ষকতা পেশায় যুক্ত আছেন। তন্ময়ের পিতা শেখ হেলাল উদ্দীন বাগেরহাট-১ আসন থেকে কয়েকবার সংসদ সদস্য নির্বাচিত হন। পারিবারিকভাবে তন্ময় বাংলাদেশের ঐতিহ্যবাহী রাজনৈতিক শেখ-ওয়াজেদ পরিবারের সাথে সম্পৃক্ত। তন্ময়ের দাদা শেখ আবু নাসের যিনি শেখ মুজিবুর রহমানের ছোট ভাই। শেখ হেলাল সম্পর্কে বাংলাদেশের প্রধানমন্ত্রী শেখ হাসিনার চাচাতো ভাই। অর্থাৎ শেখ হাসিনা তার ফুুুফু হন। তার বোন শেখ সায়রা রহমান বিবাহ বন্ধনে আবদ্ধ হন বাংলাদেশ জাতীয় পার্টির সভাপতি আন্দালিব রহমান পার্থর সাথে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:বাগেরহাট জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ পরিবার বিষয়শ্রেণী:আরব বংশোদ্ভূত বাংলাদেশী ব্যক্তি
আদা-হলুদ ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের সধবা মহিলারা চৈত্র মাসের সংক্রান্তিতে এই ব্রত পালন করেন। ব্রতিনী চৈত্র মাসের সংক্রান্তি থেকে সারা বৈশাখ মাস ধরে প্রতিদিন একজন সধবাকে মুষ্টি পরিমাণ ধান সহ আদা, হলুদ প্রদান করেন। এটি চার বছর পরপর পালন করতে হয়। ব্রতের উদ্দেশ্য হল সংসারে চিরতরে অন্নের অভাব দূরীকরণ।  মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।   ব্রতের বৈশিষ্ট্য  আদা হলুদ ব্রত পালনের প্রথম পর্যায়ে ব্রতিনীকে প্রয়োজনীয় উপকরণ অর্থাৎ ধান, ধনে, আদা, হলুদ, সন্দেশ বা এই জাতীয় মিষ্টান্ন ও কয়েকটি পয়সা সংগ্রহ করতে হয়।  দ্বিতীয় পর্যায়ে, চৈত্র মাসের সংক্রান্তি থেকে সারা বৈশাখ মাস ধরে প্রতিদিন একজন সধবাকে এক মুঠো পরিমাণ ধান, এক মুঠো ধনে, পাঁচটি আদা, পাঁচটি হলুদ, পাঁচটি সন্দেশ বা এই জাতীয় মিষ্টান্ন ও পাঁচটি পয়সা প্রদান করতে হয়।  ব্রতিনীকে একইভাবে দ্বিতীয় বছরে দুইজন সধবাকে, তৃতীয় বছরে তিনজন সধবাকে, চতুর্থ বছরে চারজন সধবাকে দিয়ে ব্রতপালন করতে হয়।  চতুর্থ বছরে ব্রত পালনের পর উদযাপনের সময়ে বৈশাখ মাসের সংক্রান্তিতে চারজন সধবাকে যত্ন সহকারে খাইয়ে লালপেড়ে শাড়ি, কড়, নোয়া, সিঁদুরচুপড়ি, মাথা ঘষা, আলতা ও দক্ষিণা দিতে হয়। এরপর ব্রতিনী প্রথম বছরের মূল সধবা মহিলাটিকে রুপোর সিঁদুরকৌটো, সোনা বাঁধানো নোয়া, পাখা, চিরুনি, আয়না, একটি গামছা ও একটি টাকা দক্ষিণা দেন।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৪১  তথ্যসূত্র   বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
Description {{cr19|nation|variant|size=optional|name=optional}}  Produces a flag icon attached to a wikilinked Under-19 cricket team article. Parameters nation — Use either the name of the nation or a three-letter country code, as specified by ISO, IOC or FIFA (most should work) variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. size (optional) — Can be used to change the flag icon size (use sparingly!) name (optional) — Can be used to change the wikilink display text  উদাহরণ  {{cr19|BAN}} →  {{cr19|Sri Lanka}} →  {{cr19|South Africa|1928}} →  {{cr19|India|name=IND}} →   আরও দেখুন  Template:cr19-rt — for rendering the flag on the right Template:cr — for national cricket teams Template:crw — for women's teams